
	Израда пројектно-техничке документације за реконструкцију и санацију објекта здравства при Одељењу за физикалну медицину и рехабилитацију на катастарској парцели број 599/1, К.О. Бездан

0. Цена: Фиксна
0. Рок извршења: не сме бити дужи од 120 календарских дана од потписивања уговора, у рок не улази време потребно кроз ЦЕОП за добијање локацијских услова и одговарајућих грађевиских дозвола или решење о одобрењу за извођење радова
0. Услови плаћања: мин. 60 дана након доставе докуметације
0. Важење понуде: минимум 30 дана
0. Паритет испоруке/извршења: Општа болница „Др Радивој Симоновић“, одељење за физикалну медицину и рехабилитацију у Бездану


Обавезан обилазак локације подношењем захтева за обилазак локације на мејл адресу стручног лица: ranko.japranin@bolnicasombor.org.rs где ће потенцијални понуђач добити информацију о датуму и времену обављања исте. Након завршеног обиласка локације, потенцијални понуђач добија потврду о извршеном обиласку, која представља обавезан документ приликом конкурисања на јавни позив.






ПРОЈЕКТНИ ЗАДАТАК

За потребе реконструкције и санације објеката оштећених у пожару потребно је израдити пројектно-техничку документацију за реконструкцију и санацију објеката здравства Одељења за физикалну медицину и рехабилитацију Опште болница “Др Радивој Симоновић” Сомбор на катастарској парцели 599/1 К.О. Бездан. У сврху довођења објекта у функционално стање у складу са прописима и правилима струке, потребно је израдити пројектно техничку документацију за потребе извођења радова на реконструкцији и санацији. Бруто квадратура објекта је: 2036м2 приземље, подрум 470м2 и атријум 106м2.
Пројектно-техничка документација треба да буде израђена у складу са Законом о планирању и изградњи („Службени гласник РС“, број 72/2009, 81/2009 - исправка, 64/2010 - одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023) и Правилником о садржини, начину и поступку израде и начину вршења контроле техничке документације према класи и намени објеката („Службени гласник РС“, број 96/2023).
Врста пројектно-техничке документације:
1. Идејно решење (ИДР) - за потребе издавања Локацијских услова
2. Пројекат за грађевинску дозволу (ПГД) са техничком контролом - за потребе издавања Решења о грађевинској дозволи
3. Пројекат за извођење (ПЗИ) - за потребе извођења радова и издавања Употребне дозволе
Пројектно-техничка документација се састоји од следећих делова:
1. Главна свеска
2. Пројекат архитектуре
3. Пројекат конструкције
4. Пројекат хидротехничких инсталација
5. Пројекат електроенергетских инсталација
6. Пројекат стабилног система за дојаву пожара
7. Пројекат машинских инсталација
8. Пројекат технологије
9. Елаборат енергетске ефикасности
10. Елаборат заштите од пожара
11. Главни пројекат заштите од пожара
12. План управљања отпадом од рушења и грађења

Пројектно-техничка документација треба да садржи:
1. Општу документацију
2. Текстуалну документацију
3. Нумеричку документацију
4. Графичку документацију
Сву тражену документацију доставити електронској форми у отвореном формату и електронски оверену и потписану од стране главног пројектанта, свих одговорних пројектаната, овлашћених лица и заступника у једном примерку на ЦД-у или другом медију. Пројекат за извођење радова доставити и у аналогној верзији и то у 3 примерка.
Обавеза понуђача је подношење захтева за издавање Локацијских услова, сагласности на План управљања отпадом од рушења и грађења, издавање Решења о грађевинској дозволи и сагласности на техничку документацију у погледу мера заштите од пожара, као и свих других Решења и Сагласности надлежних органа.
Обавеза наручиоца је израда катастарско-топографског плана и плаћање свих такси у поступцима пред надлежним органима.
Сву тражену документацију доставити електронској форми у отвореном формату и електронски оверену и потписану од стране главног пројектанта, свих одговорних пројектаната, овлашћених лица и заступника у једном примерку на ЦД-у или другом медију. Пројекат за извођење радова доставити и у аналогној верзији и то у 3 примерка.
Извршилац је у обавези да исходује дозволе, услове и сагласности предвиђене прописима о планирању и уређењу простора и насеља у изградњи објеката за потребе израде пројекта на основу Пројектне документације.
Трошкове издавања дозвола, услова и сагласности из става 1. овог члана сноси Наручилац.    
У циљу побољшања услова коришћења и подизања квалитета као и комфора пројектовати реконструкцију и санацију објеката Одељења за физикалну медицину и рехабилитацију Опште болница “Др Радивој Симоновић” Сомбор на катастарској парцели 599/1 К.О. Бездан.
Комплекс Одељења за физикалну медицину и рехабилитацију Опште болница “Др Радивој Симоновић” Сомбор је смештен на катастарској парцели број 599/1 К.О. Бездан и површине је 15.339,00 м2. На парцели се налази више објеката намењених здравству, два помоћна објекта и трафо станица. 
Архитектура
Приликом израде пројеката придржавати се важећих прописа и свих позитивних пројектантских стандарда и норми. Пројекат урадити према локацијским условима, пројектима осталих инсталација, условима надлежних јавних предузећа и технолошким основама.
Спратност објекта је По+Пр. Постојећи кровни покривач је трапезасти лим. Плафони су полумонтажна ТМ таваница малтерисана продужним цементним малтером или спуштени плафон Хантер-Даглас. Завршна обрада зидова је продужни цементни малтер или зидна керамика, у зависности од намене просторије. Завршна обрада подова је подна керамика, тврда гума или специјални “Пулостик” материјал. Спољашња столарија је алуминијумска или ПВЦ. Унутрашња столарија је алуминијумска, дрвена или ПВЦ.
	Подну  облогу предвидети тако  да мора да има дефинисан квалитет, отпорност, против клизни фактор, отпор на агресиву средину и остале битне податке у односу на тип и намену пода. Плафони (пројектовати  спуштене плафоне адекватне за објекте овакве врсте – (сакрити све машинске и електроинсталације изнад спуштених плафона).
Пројектом предвидети технолошку организацију која ће се примењивати у свим просторијама. Адекватно организовати и ускладити простор са одговарајућим бројем корисника. Применити материјале који су стерилни и лаки за одржавање. Мокри чвор раздвојити на мушки и женски. Пројектовати инсталације за безбедно функционисање рада у објектима. Систем централизоване климатизације и вентилације је потребно пројектом предвидети за цео објекат, како би квалитет ваздуха био у складу са важећим прописима.
Кровни покривач, као и планирану хидро и термоизолацију плафона-кровишта, нагиб крова и кровну конструкцију пројектовати тако, да изглед крова буде прихватљив за ово подневље, а који може да “носи” постојећа и /или ојачана конструкција. Предвидети и укровљавање постојећег светларника - амфитеатра, како не би потпуно пропао и тај део објекта. 
Хидроизолацију корита базена и завршну обраду пода базена и просторија у којима су смештени базени планирати у складу са најстрожим важећим стандардима, као и у складу са водом у базенима (вода захваћена из бунара припада хлоридно-хидрокарбонатној класи, натријумској групи, И типу) и високим нивом конденза у овим просторијама.
Све посебно ускладити са просторним димензијама и организацијом, примењеним изолационим материјалима, материјалима завршне обраде, системима за климатизацију и вентилацију, системом јаке и слабе струје, системом развода гасова, итд. Усклађивање такође подразумева и уградњу електро канала, као и израду додатне подконструкције за светиљке, решетке, анемостате и за остале потребне прикључке.
Посебну пажњу посветити побољшању приступачности објеката јавне намене, чиме ће се решити равноправно учешће особа са инвалидитетом у областима друштвеног живота и како би се обезбедило равноправно уживање свих људских права и основних слобода. Предузети све одговарајуће мере да би се особама са инвалидитетом, деци и старим особама, равноправно са другима, обезбедио приступ физичком окружењу, погодностима и условима које стоје на располагању јавности. Наведене мере укључују: уклањање препрека и баријера за приступ, кретање и боравак, односно коришћење у складу са одговарајућим техничким прописима и Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гласник РС", бр. 22/2015).
Конструкција
Конструкција објекта треба да задовољи сва правила струке и актуелних закона за овакве врсте објеката (сеизмику, противпожарну заштиту, стабилност, додатна оптерећења и сл.- усвојити најрационалније решење на основу горе наведеног).
Спратност објекта је По+Пр. Конструкција објекта је масивна зидана ојачана армиранобетонским серклажима са полумонтажном ТМ таваницом или скелетна са армиранобетонским стубовима и челичним кровним решеткама. Темељи су армиранобетонски - самци или темељне траке. Кровна конструкција је делом челична, а делом дрвена. 
Статички испитати армиранобетонску конструкцију корита базена недеструктивним методама, јер су примећена ошетећења бетона и корозија арматуре. Пројектном документацијом предвидети све неопходне мере санације и ојачања постојеће армиранобетонске конструкције корита базена, како би јој се обезбедила потребна носивост и максимално продужио век трајања, а све у складу са постојећеим прописима и стандардима, који регулишу ову област.
ПРЕДЛОГ САНАЦИЈЕ КОНСТРУКЦИЈЕ
Настала оштећења на АБ конструкцији се могу поделити у три групе:
Већи део објеката 4 и 5 - На овим деловима објекта носећа конструкција у приземљу није била изложена пожару. Кровна конструкција је изгорела, али слој за изравнавање од лаког бетона на таваници је заштитила ситноребрасту таваничну конструкцију. На овим деловима једино је примећен почетак корозије арматуре на појединим деловима таваничне конструкције, услед прокишњавања од када је изложен атмосферским утицајима. Ова појава за сад не захтева санацију, уколико се реши проблем кровног покривача.
Део објеката 4 и 5 уз објекат 6 - На овом делу објекта постојећа АБ конструкција такође не захтева санацију. Недостаје међутим таваница (дрвена) у делу ходника, која је изгорела у пожару. Овај део таванице је потребно реконструисати, како би се кровни покривач на целом објекту могао поставити. Имајући у виду све околности и ограничења, препоручује се постављање таваничне конструкције од трапезастог лима нпр. ПАН Т153, са адекватном ПП заштитиом.
Објекат 6 - Ови делови конструкције су били највише изложени дејству пожара и настала су оштећења на главним стубовима, гредама и на ситноребрастој конструкцији, које је потребно санирати.
Главни стубови и греде 
- Припрема подлоге - Бетон - Сви невезани или слабо везани делови бетона, који су оштећени, морају се одстранити неком од признатих абразивних метода. Добијена подлога треба да буде здрава, чиста, без прашине, слабо везаних делова, уља, нечистоћа, старих боја и других материјала, који могу негативно да утичу на адхезију или да спрече квалитетно влажење подлоге пре наношења репаратурног малтера. Такође, препорука је да се приликом припреме подлоге са видљивом арматуром, арматура ослободи тј. да се зађе иза цца 15 мм.
- Припрема подлоге - Челична арматуре - Површина арматурних шипки мора бити припремљена/очишћена неком од признатих абразивних метода у складу са степеном припреме Са 2 (ИСО 8501-1)
- Веза старо-ново и антикорозивна заштита арматуре - На правилно припремљену подлогу четком или ваљком нанети материал Сика МоноТоп - 1010 или одговарајући, који представља везу старо-ново и антикорозивну заштиту арматуре. Прво се наноси један слој премаза као АКЗ само на арматуре. Након што материјал довољно очврсне, наноси се још један слој преко арматуре и врши се наношење материјала као везивног премаза преко мат влажне бетонске подлоге. Аплицирање репаратурног малтера треба да се обави по принципу “влажно на влажно”.
- Наношење репаратурног малтера - наношење једнокомпонентног, влакнима ојачаног, структуралног малтера Сика МоноТоп - 412 РС или одговарајући, највише класе  Р4 у складу са ЕН 1504-3. Наноси се у дебљини од 6-15 мм у једном кораку на претходно припремљену подлогу. Након наношења, малтер треба неговати у складу са техничком документацијом. На АБ гредама након репрофилације је потребно урадити ојачање апликацијом СикаWрап-230 Ц сиситема или одговарајући. У питању је једносмерно карбонско платно, које се импрегнира и лепи на припремљену подлогу помоћу двокомпонентног лепка Сикадур-330 или одговарајући. 
Ситноребраста таваница
На објектима 1 и 5 је делимично страдала и ситноребраста таваница на делу поред базена. Ради се о приближно 50 м2, где су доњи делови таванице делимично отпали. Потребно је проверити и уклонити све лабаве делове керамичке испуне и делове бетона у ребрима конструкције. Санација таванице се састоји од репрофилисања свих ребара АБ конструкције. На овим деловима одозго су се појавиле и дубинске прслине, које је потребно санирати са горње стране таванице. Површинске прслине треба засећи брзорезујућом дијамантском шајбном дебљине 3мм и формирати канал, који се затим отпраши компримованим ваздухом и запуни епоксидном смолом Сикадур-52 Ињецтион или одговарајућом. У другом кораку, када је прслина већ упила ињекциону смолу, канал се попуњава машавином ињекционе смоле и кварцног песка.
Хидротехничке инсталације
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.
Хидротехнички системи које је потребно обухватити пројектом су: водоводна мрежа хладне и топле воде, хидрантска мрежа, мрежа фекалне и атмосферске  канализације). 
Вода која се користи је абразивна – вода захваћена из бунара припада хлоридно-хидрокарбонатној класи, натријумској групи, И типу. Абразивна вода из бунара се користи и у тушевима (у свлачионицама уз базен), кадама и свим осталим просторијама у којима се практикује хидротерапија.
Снабдевање водом извршити прикључењем на постојећи развод водоводне мреже. Инсталације водовода пројектовати од полипропилен (пластичних) водоводних цеви на одговарајући начин, а по потреби и термички заштитити. На мрежи предвидети потребан број пропусних вентила за затварање појединих њених делова.
У објекту пројектовати канализацију за одвод санитарне отпадне воде од свих потрошача санитарне отпадне воде. Све фекалне воде прикључити на постојећи канализациони одвод и прорачунима доказати. Канализацију пројектовати од ПВЦ канализационих цеви. 	
Хидрантску противпожарну мрежу решити у складу са важећим прописима. Квалитет, положај елемената и траса хидрантске мреже мора бити у складу са Главним пројектом заштите од пожара и важећом законском регулативом као и условима надлежног органа.
Пројектном докуменацијом предвидети дренажни систем, којим се прикупља вишак површинске воде из терена. Потребно је предвидети и мрежу кишне канализације (хоризонталне и вертикалне) као на пр. сливање воде из олука. На овај начин ће се обезбедити објекат од продора влаге.
Све новопројектоване инсталације ускладити са постојећим инасталацијама у објектима, као и са важећим прописима и условима надлежних органа, који регулишу ову област.
Електроенергетске инсталације
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.
Пројекат треба да обухвати следеће: основне и резервне изворе напајања електроенергетских инсталација, главни енергетски развод и разводне табле у објекту, инсталацију прикључница, осветљења и трајних потрошача, инсталацију извода за технолошке и друге потрошаче, инсталацију уземљења и громобрана, инсталацију електромоторног погона везану за термо-техничке и друге инсталације и инсталацију система централног надзора и управљања
Развод електричне енергије вршити негоривим кабловима. На основу детаљног сагледавања максималне једновремене снаге свих потрошача одредити пресек напојних каблова проверених на дозвољени пад напона и подносиво оптерећење. Напојни водови морају бити димензионисани тако да имају 20% резерве. Од спратних табли каблове водити у кабловским регалима у простору спуштеног плафона, у зидовима испод малтера или у цревима у преградним гипсаним зидовима.
	Место и број прикључница одредити у складу са наменом просторије и важећим стандардима. Предвидети прикључке за медицинске гасове на основу пројекта Технологије и машинског пројекта као и важећих прописа и свих позитивних пројектантских стандарда и норми. При том обратити пажњу на: места прикључница за ТВ у собама, сали за састанке, трпезарији, заједничким просторима и осталим просторијама према намени и потреби корисника, радна места у административним просторијама - предвидети минимално две утичнице по радном месту, место и потребну снагу напајања термичких (технолошких) потрошача, уређаја слабе струје.
Осветљење урадити ЛЕД светиљкама. Опште унутрашње осветљење треба да буде у складу са европском нормом ЕН 12464-1. Тип светиљке одредити према намени простора, начину постављања. Број светиљки проверити  фотометријским прорачуном. У административном делу предвидети светиљке температуре боје 4000° К, трајности.мин 30.000 сати. Предвидети остале типове осветљења (пројектовати бактерицидну расвету, ноћна оријентациона светла, антипаник расвету). Пројектовати  електричну инсталацију нужне расвете у складу са ЕН 1838 и важећим домаћим стандардима. Усвојити светиљке са сопственим извором напајања (батерија) са аутономијом 3 часа.
Све новопројектоване инсталације ускладити са постојећим инасталацијама у објектима, као и са важећим прописима и условима надлежних органа, који регулишу ову област.
Телекомуникационе инсталације
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.
Пројекат треба да обухвати прикључак на спољну мрежу телекомуникационих провајдера, рачунарску мрежу, телефонску мрежу, кабловску телевизију, видео надзор и болничку инсталацију са тастерима за позивање особља.
Све новопројектоване инсталације ускладити са постојећим инасталацијама у објектима, као и са важећим прописима и условима надлежних органа, који регулишу ову област.
Стабилна дојава пожара
Стабилни систем дојаве пожара пројектовати као стабилни систем дојаве пожара са еколошким аутоматским детекторима, ручним јављачима, алармним сиренама и одговарајућом централом адресибилног типа. Централни уређај поставити у просторију у којој постоји стално дежурство. 
Тип детектора изабрати према намени просторије и пожарном ризику који у њој постоји. На евакуационим путевима предвидети ручне јављаче за ручну сигнализацију пожара. Звучну сигнализацију пожара предвидети алармним сиренама, при чему треба одвојити линије сирена у просторима са корисницима од општих простора.  Систем мора да има могућност деловања на друге системе у циљу остваривања извршних функција (искључење вентилације, деблокада врата и сл.)
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.
Машинске инсталације
Предвидети све потребне грађевинске радове на позицијама постављања машинске опреме (провера носивости конструкције, темељи, носачи, продори кроз подове и зидове, итд.).
Предвидети израду Пројекта синхрона унутрашњих инсталација и опреме. На овај начин инсталације би биле међусобно усаглашене и избегли би додатне трошкове у случају недостатка простора за пролаз инсталација, као и укрштања и „сударања“ инсталација.
Ваздушне канале термички изоловати и буку пригушити на најмањи ниво како неби био угрожен систем рада. За систем вантилације предвидети филтрацију ваздуха груби филтери, фини филтери и апсолутни филтери.
Пројктом обухватити инсталације термовентилације, централног грејања и климатизације, који су оштећени у пожару, као и котловско постројење, подстаницу и котларницу, који нису оштећени приликом пожара.
Вода која се користи је абразивна – вода захваћена из бунара припада хлоридно-хидрокарбонатној класи, натријумској групи, И типу.
У делу објекта где су базени конденз је веома висок, па треба предвидети квалитетну вентилацију овог дела објекта, по највишим стандардима. Предвидети вентилирање подрума у делу где су базени, јер конденз и натријум стварају велике проблеме за комплетно машинско постројење. Машинско постројење неопходно за функционисање базена мора да буде прилагођено за проток термалне воде.
Абразивна вода из бунара се користи и у тушевима (у свлачионицама уз базен), кадама и свим осталим просторијама у којима се практикује хидротерапија. Веома је важно да у тим просторијама буде одговарајућа вентилација, да би се умањио лош утицај влаге на столарију, метални намештај, санитарије и сл.
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.
Све новопројектоване инсталације ускладити са постојећим инасталацијама у објектима, као и са важећим прописима и условима надлежних органа, који регулишу ову област.
Енергетска ефикасност
Елаборатом новопројектованог стања предочити предлог мера за постизање енергетских својстава објекта. Посебну пажњу обратити, поред  оптимизација структуре зграде, и на начин коришћења природног осветљења и осунчања, оптимизацију система природне вентилације, као и система грејања и аутоматску регулацију система грејања. Неопходно је дати врсту извора енергије за грејање, хлађење и вентилацију, унапређење термотехничких инсталација и система расвете, употребу и учешће обновљивих извора енергије.  Приказати предвиђене уштеде за потребну годишњу потрошњу енергије за рад технишких система, као и предвиђене уштеде за годишњу вредност коришћења укупне примарне енергије, као и вредност смањења емисије ЦО2.
Мере енергетске ефикасности рангирати на основу економске исплативости, узимајући у обзира да наведене мере морају да буду економски оправдане у периоду од 10 до 15 година. Потребно је да Пројектант дефинише јасан закључак о препорученом пакету мера, како би се осигурала оправданост предложене инвестиције и обезбедила дуготрајност изведених радова на објекту.
Препоручује се предлагање мера побољшања енергетске ефикасности како би објекат достигао минимум енергетски разред „Б“. Елаборат енергетске ефикасности мора да садржи варијантна решења и економску анализу сваког решења са ценом радова и периодом отплате инвестиције.
Заштита од пожара
У објекту је обавезно обезбеђење мера заштите од пожара, обзиром да је Законом о заштити од пожара прописана обавеза да објекти јавне намене морају да имају обезбеђене наведене мере. Мерама заштите од пожара предвидети све адекватне мере Елаборатом заштите од пожара, а затим израдити Главни пројекат заштите од пожара.
Пројекат технологије
Потребно је урадити пројекат Технологије као полазне основе за све остале делове пројекта и будуће пројекте у будућим фазама. Израда пројекта Технологије као полазна основа за даљу израду пројектно-техничке документације, који ће дефинисати иницијални импути за израду осталих делова пројектне документације. 
Приликом израде пројекта придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и у складу са постојећим стањем и планираним потребама корисника објеката.
Пројекат мора да узме обзир захтеве везане за заштиту животне средине, енергетске ефикасности и заштите од пожара.
Потребно је предвидети пројектом оптималан број медицинске и друге опреме и тиме створити адекватне услове за комфор пацијената, све у складу са важећим прописима и стандардима. Пројектом предвидети технолошку организацију која ће се примењивати у свим просторијама. Адекватно организовати и ускладити простор са одговарајућим бројем корисника.
Пројектант је дужан да у склопу израђене техничке документације, у погледу квалитета предвиђеног материјала за уграђивање и опреме, прецизно дефинише врсту, техничке карактеристике, квалитет, количине, начин спровођења контроле и обезбеђивања гаранције квалитета, као и друге потребне елементе од значаја за извођење радова по усвојеној техничкој документацији. Техничке спецификације су обавезан саставни део документације.
Пројектант је дужан да пружи доказе о функционалности односно примени техничког решења, сразмерно пројектном задатку, као и квалитету изабраног материјала за уграђивање и опреме у израђеној техничкој документацији, што ће детаљно објаснити у техничком опису и спецификацији коришћених стандарда или прилагањем атеста.

